Одељење за урбанизам и грађевинске послове Управе Градске општине Лазаревац, на основу чл. 63. Закона о планирању и изградњи ("Сл. гласник РС", бр.72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20 и 52/21) и чл. 88. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19), оглашава

**ЈАВНУ ПРЕЗЕНТАЦИЈУ**

УРБАНИСТИЧКОГ ПРОЈЕКТА ЗА УРБАНИСТИЧКО-АРХИТЕКТОНСКУ РАЗРАДУ ЛОКАЦИЈЕ ЗА ИЗГРАДЊУ ЗГРАДЕ ЗА КРАТКОТРАЈНИ БОРАВАК (апартмани за одмор и ноћење излетника) на ГП1 која се формира од кат.парцела бр. 1586/3, 1586/2 и 1593/3 све КО Петка

 **ЈАВНА ПРЕЗЕНТАЦИЈА обавиће се у згради Општинске управе ГО Лазаревац,**

**ул. Карађорђева бр. 42 (на првом спрату у холу испред Скупштинске сале), у периоду од 02.08.2021. године, закључно са 09.08.2021. године, сваког радног дана од 7 до 15 часова.**

**Носилац израде предметног урбанистичког пројекта је Студио за архитектонско пројектовање и инжињеринг „W9 ARCHITECTS“, Лазаревац, ул. Косанчићев венац бр. 2А.**

 **Увид у Урбанистички пројекат може се остварити и на званичној интернет страници ГО Лазаревац ([www.lazarevac.rs](http://www.lazarevac.rs)) као и у Одељењу за урбанизам и грађевинске послове Управе ГО Лазаревац сваког радног дана од 10 до 12 часова.**

 Представник обрађивача предметног Урбанистичког пројекта Тијана Срећковић, дипл.инж.пејз.арх., ће у току одржавања јавне презентације давати обавештења о урбанистичко-архитектонском решењу Урбанистичког пројекта, **дана 04.08.2021. године у периоду од 10 до 14 часова у згради Општинске управе ГО Лазаревац, ул. Карађорђева бр. 42 (у холу на првом спрату).**

Примедбе и сугестије на планирано решење заинтересована лица могу доставити у писаној форми Одељењу за урбанизам и грађевинске послове преко писарнице општинске управе, **најкасније до 09.08.2021. године.**

 **Неблаговремене примедбе и сугестије неће бити разматране.**